**Tájékoztató a 2023/2024-es tanévben választható tantárgyakról**

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet alapján a tanulói részvétel szempontjából a tanítási óra lehet kötelező, kötelezően választandó és szabadon választható tanítási óra.

A helyi tanterv határozza meg, hogy melyek azok a kötelező tanítási órák, amelyeken egy adott osztály valamennyi tanulója köteles részt venni, valamint hogy melyek azok a kötelező tanítási órák, amelyeken a tanulónak a választásra felkínált tantárgyak közül kötelezően választva, a helyi tantervben meghatározott óraszámban részt kell vennie.

Az intézmény pedagógiai programjában szereplő helyi tanterv tartalmazza a szabadon tervezhető órakeretet.

1. Kötelezően választandó tantárgy:

* hon- és népismeret
* dráma és színház.

A *hon- és népismeret* tantárgy a 6. évfolyamon heti 1 órában kerül megszervezésre a szabadon felhasználható órakeret terhére. A tantárgyat előreláthatóan Rák Zsolt pedagógus fogja oktatni.

A *dráma és színház* tantárgy 7. évfolyamon kerül megszervezésre heti 1 órában a szabadon felhasználható órakeret terhére. A tantárgyat előreláthatóan Rácz Bernadett, Szabó Rita pedagógusok fogják oktatni.

1. Szabadon választható tantárgy:

* nincs.

1. A nemzetiségi iskolai nevelést és oktatást nyújtó iskola a szabadon felhasználható órakeret terhére a kötelezően választandó tantárgyakat az alábbiakkal egészíti ki.

* nemzetiségi nyelv és irodalom
* nemzetiségi népismeret

Iskolánkban nincs ilyen oktatás.

1. Etika/hit-és erkölcstan tantárgy esetében a tanuló szülője/törvényes képviselője május 20-áig jelentheti be a tantárgy megválasztásával kapcsolatos döntését.

Az *etika* tantárgyat előreláthatóan Délczeg Csilla, Horváth Edit, Somogyi Erzsébet pedagógusok fogják oktatni.

A *hit-és erkölcstan* tantárgyat a római katolikus, görög katolikus, református felekezet hitoktatói fogják oktatni.

1. Kéttannyelvű oktatás

Iskolánkban választható a kéttannyelvű oktatás, melynek keretein belül: 1. - 4. évfolyamon a vizuális kultúra heti 2 órában, technika és tervezés heti 1 órában, ének-zene heti 2 órában tantárgyakat angol nyelven oktatjuk. Előreláthatóan Fülepné Baracsi Tünde, Zsigó Krisztina Pálmus pedagógusok fogják oktatni.

5. évfolyamon ének-zene tantárgyat heti 2 órában, digitális kultúra tantárgyat heti 1 órában angol nyelven oktatjuk. Előreláthatóan Abroncsos Judit és Tóth László pedagógusok fogják oktatni.

6. évfolyamon ének-zene tantárgyat heti 1 órában, digitális kultúra tantárgyat heti 1 órában angol nyelven oktatjuk. Előreláthatóan Abroncsos Judit és Tóth László pedagógusok fogják oktatni.

7. évfolyamon földrajz tantárgyat heti 2 órában, digitális kultúra tantárgyat heti 1 órában angol nyelven oktatjuk. Előreláthatóan Bara Györgyné és Tóth László pedagógusok fogják oktatni.

8. évfolyamon földrajz tantárgyat heti 1 órában, digitális kultúra tantárgyat heti 1 órában angol nyelven oktatjuk. Előreláthatóan Bara Györgyné és Tóth László pedagógusok fogják oktatni.

Idegen nyelvi lektorunk heti 20 órában oktat a kéttannyelvű osztályainkban. Alsó tagozaton osztályonként angol nyelv heti 1 órában, angol szakkör osztályonként heti 1 órában tantárgyakat fogja oktatni. Felső tagozaton osztályonként heti 3 órában, osztályonként angol nyelv heti 1 órában, országismeret heti 1 órában, angol szakkör heti 1 órában tantárgyakat fogja oktatni. Előreláthatóan Paull Rachael Sophia idegen nyelvi lektor fogja oktatni.

Legitimáció: szülői szervezet, iskolai diákönkormányzat, helyi nemzetiségi önkormányzat